PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 26002/21.04.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre pentru modificarea Anexei nr. 3 şi Anexei nr. 5 din HCL nr. 251/30.09.2021 privind aprobarea documentației tehnico - economice de avizare a lucrărilor de intervenţie şi a indicatorilor tehnico-economici la obiectivele de investiţie:

„Reabilitare termică bloc de locuințe - Str. Mircea cel Bătrân nr. 25, bloc C25”

„Reabilitare termică bloc de locuințe - Str. Mircea cel Bătrân nr. 23, bloc C26’’

„Reabilitare termică bloc de locuințe - Str. Mircea cel Bătrân nr. 21, bloc C27”

„Reabilitare termică bloc de locuințe - Str. Corvinilor nr. 17”

„Reabilitare termică bloc de locuințe – Piaţa Soarelui UU4, UU6, UU8, UU10”

„Reabilitare termică bloc de locuințe – B-dul Lucian Blaga UU40”

„Reabilitare termică bloc de locuințe - Str. Careiului bloc C3-C5”

Proiectele „Reabilitare termică bloc de locuințe - Str. Mircea cel Bătrân nr. 21, bloc C27” şi „Reabilitare termică bloc de locuințe – Piaţa Soarelui UU4, UU6, UU8, UU10” au fost depuse la finanţare în cadrul Planului Naţional de Redresare şi Rezilienţă (PNRR), Componenta C5 Valul renovării, Axa 1 – Schema de granturi pentru eficienţă energetică şi rezilienţă în clădiri rezidenţiale multifamiliale, Operaţiunea A.3 – renovarea energetică moderată sau aprofundată a clădirilor rezidenţiale multifamiliale.

Pentru proiectul „Reabilitare termică bloc de locuințe – Piaţa Soarelui UU4, UU6, UU8, UU10” a fost semnat contractul de finanţare iar proiectul Reabilitare termică bloc de locuințe - Str. Mircea cel Bătrân nr. 21, bloc C27” se află în etapa de contractare.

Printr-o solicitare de clarificări Ministerul Dezvoltării, Lucrărilor Publice şi Administraţiei a înştiinţat UAT Municipiul Satu Mare asupra faptului că fondurile alocate în vederea instalării staţiilor de încărcare pentru vehicule electrice au fost epuizate. Astfel, a fost necesar a se recalcula bugetele proiectelor fără sumele aferente staţiilor de încărcare.

Ȋn urma acestor modificări s-au actualizat Devizul general atât pentru proiectul „Reabilitare termică bloc de locuințe - Str. Mircea cel Bătrân nr. 21, bloc C27” cât şi pentru proiectul „Reabilitare termică bloc de locuințe – Piaţa Soarelui UU4, UU6, UU8, UU10”.

Pentru proiectul „Reabilitare termică bloc de locuințe - Str. Mircea cel Bătrân nr. 21, bloc C27” valoarea cererii de finanţare se diminuează de la 4.239.654,89 lei la 4.093.204,57 lei iar pentru proiectul „Reabilitare termică bloc de locuințe – Piaţa Soarelui UU4, UU6, UU8, UU10” valoarea cererii de finanţare se diminuează de la 14.074.895,51 lei la 13.342.643,90 lei.

Ţinând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Șef serviciu

Ec. Ursu Lucia Dr. Sveda Andrea